CELEX: C2006/310/08
Language: fi
Date: 2006-12-16 00:00:00
Title: Asia C-402/06: Ennakkoratkaisupyyntö, jonka Hoge Raad der Nederlanden (Alankomaat) on esittänyt 27.9.2006 — Op- en Overslagbedrijf Van der Vaart B.V. v. Staatssecretaris van Financiën

16.12.2006   
            
            
               FI
            
            
               Euroopan unionin virallinen lehti
            
            
               C 310/5
            
         Ennakkoratkaisupyyntö, jonka Hoge Raad der Nederlanden (Alankomaat) on esittänyt 27.9.2006 — Op- en Overslagbedrijf Van der Vaart B.V. v. Staatssecretaris van Financiën
   (Asia C-402/06)
   (2006/C 310/08)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hoge Raad der Nederlanden
   Pääasian asianosaiset
   
      Kantaja: Op — en Overslagbedrijf Van der Vaart B.V.
   
      Vastaaja: Staatssecretaris van Financiën
   Ennakkoratkaisukysymykset
   
               1)
            
            
               Onko yhdistetyn nimikkeistön nimikettä 0406 tulkittava siten, että siihen voidaan luokitella tuote, joka saadaan juoksuttamalla maitoa ja poistamalla (suuri osa) herasta ja joka sisältää enintään kaksi painoprosenttia heraproteiinia ja jonka valkuaisaineet hajoavat siihen lisätyn entsyymin vaikutuksesta 24–36 tuntia kestävän kuivattamisen aikana?
               Mikäli ensimmäiseen kysymykseen vastataan myöntävästi:
            
         
               2)
            
            
               Minkä rasvapitoisuutta ja ulkomuotoa koskevien kriteerien perusteella on määritettävä, voidaanko tuote luokitella alanimikkeeseen 0406 20 juustoraasteena tai juustojauheena, toisin sanoen
               
                           a)
                        
                        
                           voidaanko tuote, joka on rasvaton tai lähes rasvaton, luokitella kyseiseen alanimikkeeseen?
                           ja
                        
                     
                           b)
                        
                        
                           voidaanko tuote, joka koostuu kaseiinista ja yli 50 prosenttisesti nesteestä (herasta) ja joka ilmenee halkaisijaltaan 2–4 millimetrin kokoisina säännöllisinä rakeina, luokitella kyseiseen nimikkeeseen?